Document ID: /roh_data/filtered/fineweb-2-filterrobots_roh.jsonl.gz/23042

Ulteriur Grischun - Chantun sustegn project d'art a Maiavilla
Per il project "Scola d'art applitgà en la chasa communala a Maiavilla" deliberescha la regenza ina contribuziun d'investiziun da maximalmain 650milli francs per indrizs d'infrastructura, resalvà ch'il cussegl grond approveschia il credit.
I sa tracta d'in project da cooperaziun tranter la citad da Maiavilla e la scola spezialisada superiura da la Svizra sidorientala. La citad da Maiavilla vul promover la vitalitad e la diversitad en il center da la citad. Transfurmar la chasa communala en in center da cumpetenza per l'art applitgà saja ina contribuziun impurtanta en chaussa.